cyanic-selkie/wikianc huggingface dataset:
Tvangstrøye
Ett alternativ til tvangstrøye er såkalt beltelegging. Det festes to belter rundt senga. Til det ene festes belter rundt begge håndledd, og til det andre festes belter rundt begge ankler.
Når tvangstrøye eller beltelegging benyttes ved en psykiatrisk avdeling må det skrives vedtak om tvangsbehandling, og behandlingen må føres inn i avdelingens protokoll for tvangstiltak. Dette må gjøres av en av avdelingens leger. I pasientens journal bør pasientens tilstand beskrives. Vedtakene og protokollen blir gjennomgått av sykehusets kontrollkommisjon, samt sendt til fylkesmannen.
Eldorado kino
Eldorado kino var en kino beliggende i Torggata 9 i Oslo sentrum, eiet og drevet av det kommunale selskapet Oslo Kino frem til den ble nedlagt i 2012. Ved nedleggelsen hadde kinoen fem saler med 1 000 sitteplasser som fordelte seg med henholdsvis 170, 140, 163, 168 og 370 sitteplasser i sal 1, 2, 3, 4 og 5. I 2013 åpnet dørene til Eldorado som bokhandel.
Tvangstrøye
Tvangstrøye kalles Zwangsjacke på tysk og straitjacket på engelsk.
Eldorado kino
Historie
I 1891 ble den halvannen mål store tomten Torggata 9 kjøpt av et aksjeselskap. Dette oppførte to bygninger som ble tegnet i nyrenessansestil av arkitekt Harald Olsen. Ut mot Torggata var en fireetasjers bygning som inneholdt forretningslokaler, innenfor en liten gårdsplass var et varieté- og konsertlokale med plass til 1 600 personer. Sommeren 1903 ble den indre bygningen utleid til Fahlstrøms Theater. Arkitekt Bull tegnet en vifteformet baldakin i glass over porten mot Torggata, samt glasstak innover mot teaterbygningen. Teateret ble drevet i 8 sesonger før det gikk konkurs og hadde sin siste forestilling i august 1911. To dager senere åpnet kinematograf i samme bygning. Denne ble etter noen år overtatt av et svensk selskap og omdøpt til Admiral Palads.
Dürnrohr kraftverk
Dürnrohr kraftverk  er et varmekraftverk i byen Zwentendorf i Bezirk Tulln, delstaten Niederösterreich i Østerrike. Det har en installert produksjonskapasitet på 750 MW, fordelt på 2 nesten like store blokker / turbiner. Operatør er Verbund Austrian Thermal Power og EVN.
Anlegget ble bygget ut i årene 1980–1986, like ved det stedet hvor det mislykkede Zwentendorf kjernekraftverk ble oppført. Dürnrohr-anlegget benytter krafthovednettet som ble anlagt til bruk for Zwentendorfverket. Brenselkilden er steinkull og naturgass. Det brennes også årlig 300 000 tonn biomasse i form av husholdningsavfall. Potensialet for fjernvarme er på i alt 200 MW.
Eldorado kino
Historie
Eldorado kino viste typiske western- og spionthrillere i flere tiår. Den var blant annet fast premierested for James Bond-filmene. Dr. No hadde norgespremiere her den 1. april 1963.
Avenged Sevenfold (album)
Promosjon og bakgrunn
17. august, to måneder før utgivelsen av album la bandet ut sporlisten til albumet på deres YouTube kanal, og mobiltjeneste, A7X mobile. Senere samme måned ble det også lagt ut et to minutters klipp av deres først singel fra albumet, Critical Acclaim. 28. august ble singelen lagt ut for nedlastning på iTunes Store. Før utgivelsen av albumet startet Avenged Sevenfold en dokumentar på internett delt opp i episoder. I episodene fikk man se forskjellige scener fra innspillingen av albumet. Wolfie the Fox var også en karakter som viste seg mye i disse episodene. Wolfie er en maskot/dukke som i dokumentaren er produsent av albumet. Episodene ble lagt ut i en tidsperiode fra 24. august til 19. oktober.
Dürnrohr kraftverk
CO2-utslippene ved den ene enheten i 2008 var 1 435 400 tonn og gikk da kraftig ned. Samme år var kvoten på 1,139 mill tonn for dette kraftverket. Den andre enheten hadde utslipp på 968 300 tonn, en klar nedgang fra 2007, og lå like under kvoten op 901 000 tonn CO2.
Eldorado kino
Historie
Frem til 1986 hadde kinosalen én sal med 1 195 sitteplasser, fordelt på balkong og parkett. Kinoen ble da ombygget til kinosenter med fem saler og en kapasitet på 1 132 plasser. Alle saler ble pusset opp i 2000, og kapasiteten ble redusert til 1 000 plasser ved at avstanden mellom seteradene ble øket.
Avenged Sevenfold (album)
Promosjon og bakgrunn
En siste trailer for albumet ble lagt ut på bandets YouTube-kanal elleve dager før utgivelsen av albumet. I traileren får vi nok en gang se forskjellige klipp fra innspillingen, skrivingen og produsering en av albumet. Videoen inneholder også forskjellige fraser fra "Wolfie the Fox", mens Critical Acclaim går i bakgrunnen.
Eldorado kino
Historie
Eldorado kino viste sin siste film 19. august 2012 og med det opphørte kinodriften på Eldorado kino.
Avenged Sevenfold (album)
Promosjon og bakgrunn
Måneden før utgivelsen var veldig travel for bandet. Den begynte med M. Shadows og Synyster Gates sitt intervju med Kerrang! den tredje oktober, hvor de svarte på mange spørsmål angående albumet. Samme dag ble en live-fremførelse av singelen, Almost Easy publisert på nettet. Senere samme måned fremførte bandet Scream på Scream Awards på Spike TV. På reklame-introen og outroen til programmet kan en også høre vokalist, M. Shadows synge «You know I make you wanna scream» som for øvrig er hentet fra refrenget til sangen. Innringerradioprogrammet, Loveline radiodebuterte også sangene Afterlife og Almost Easy da M. Shadows og The Rev var gjesteverter.
Eldorado kino
Historie
Fra 2020 er Eldorado kino om til Eldorado E-Sport og er dermed Norges nye hjem for e-sport og gaming
Avenged Sevenfold (album)
Promosjon og bakgrunn
Noen dager før utgivelsen lakk en nettside noen smakebiter fra det nye albumet, noe som resulterte i at Warner Bros. saksøkte nettsiden. Bare dager etter dette igjen la Warner Bros. ut sangen Gunslinger på nettet for promosjon. Rett før utgivelsen lakk albumet ut på diverse fildelingsnettverk. Det spekuleres i om lekkasjen spredde seg fra Tyskland, hvor det ryktes om at noen ungdommer la ut albumet på nettet. Tre dager før utgivelsen introduserte Keyclub en animert kortfilm til sangen A Little Piece of Heaven. Avenged Sevenfold promosjonsturne begynte 29. oktober og hadde gjesteopptredener fra Black Tide og Operator. Den 30. oktober ble Avenged Sevenfold gitt ut i alle butikker.
Singler
Den første singlen til albumet, Critical Acclaim ble lagt ut på Itunes Music Store for nedlastning 28. august. Singelen fikk aldri noen musikkvideo, men har allerede vist seg å være svært populær blant fans av bandet. Tidlig i september ble det lekket informasjon på nettet om at bandet hadde blitt ferdig med albumets første musikkvideoen, Almost Easy. Lekkasjen avslørte P.R Brown som regissør av filmen. Brown har tidligere arbeidet med videoer for Mötley Crüe og Marilyn Manson. Noen dager etter lekkasjen ble Almost Easy også bekreftet som den andre singlen fra albumet. Afterlife, ble utgitt som den tredje singelen fra albumet. Den er så langt den mest suksessfulle singelen fra albumet og nådde helt til nummer 11 på Billboard Mainstream Rock Tracks. Dear God og Scream ble henholdsvis gitt ut som fjerde og femte single fra albumet. Dear God har så langt ikke kommet inn på verken US Main. Rock eller US Mod. Rock. Scream har hat noe større suksess og var med i en konkurranse hvor fans kunne få lage en musikkvideo til sangen.
Mottakelse
Albumet har generelt sett fått positive, men også enkelte veldig negative anmeldelser. Musikkblader som Kerrang! og Metal Hammer har gitt albumet deres nest høyeste karakter. Radiostasjonen Q101.1 intervjuet også bandet ganske nære utgivelsen av bandet. Selv om albumet har introdusert noen nye klassikere som for eksempel, A Little Piece of Heaven og Critical Acclaim har bandet også blitt kritisert av enkelte fans for å ha skiftet stil. Billboard, som har gitt albumet en av dets mer positive anmeldelser skriver at albumet virker mer preget av forskjellige typer musikk enn det deres tidligere album har vært, Afterlife og A Little Piece of Heaven blir trukket frem som eksempler.
Sertifisering og Salg
Albumet debuterte på nr. 4 på Billboard 200 lista. Albumet har så langt solgt over 479,000 eksemplarer i USA og over 600,000 på verdensbasis. 23. september 2008 ble albumet sertifisert gull av RIAA. Albumet gjorde det nokså solid i USA, men har hatt liten suksess utenfor ikke-engelskspråklige land.
Bjelke (heraldisk)
Bjelke er i våpenskjold en geometrisk figur i et skjold. Bjelker i våpen er kjent helt fra middelalderen, i alle land med europeisk heraldikk, samt i både private og offentlige våpen.
thumb|To bjelker i [[landskapsvåpen|fylkesvåpenet til Aust-Agder]]
En bjelke består av et vannrett felt som går fra sidekant til sidekant i skjoldet. En bjelke kan være såkalt «svevende», dvs at den ikke berører skjoldkantene. Når det er bare en bjelke i et skjold, så er den mindre enn en tredjedel av skjoldflaten. Når det er to eller flere bjelker i et skjold, blir de mindre, for eksempel i våpnene til kongeslekten Oldenburg, Aust-Agder fylke og slekten Bjelke.
I mange skjold er det figurer over og under bjelken, bl.a i det opprinnelig franske slektsvåpenet Aubert.
En bjelke kan være formet med bølgesnitt eller andre snitt, den kan være avkuttet, forskjøvet og formet på andre måter.
Mens en bjelke er vannrett, er den tilsvarende loddrette figuren en stolpe, for eksempel i kommunevåpenet Ørskog. Når bjelken går fra et øvre skjoldhjørne på skrå til et nedre hjørne, er den en skråbjelke, for eksempel i slektsvåpenet Huitfeldt.
Litteratur
Andre land
Małgorzata
Małgorzata er en opprinnelig polsk form av kvinnenavnet Margarita, som er den latinske formen av det greske navnet Margaríta og kommer av ordet μαργαριτης (margaritis), «perle».
Utbredelse
Tabellen nedenfor gir en detaljert oversikt over populariteten til fornavnet Małgorzata eller Malgorzata i noen av de landene hvor statistikk er tilgjengelig.
Kjente personer med navnet
Personene i listen er ordnet kronologisk etter fødselsår.
Henrik Malberg
Henrik Martin Marinus Malberg (født 4. desember 1873 i Århus, død 28. september 1958) var en dansk skuespiller.
Han begynte som maskinarbeider i fødebyen og debuterte som skuespiller på det gamle Aarhus Teater i 1896. Deretter dro han på turné noen år. I 1902-5 var han fast ansatt ved Århus Teater. I 1905–10 var han en av de førende skuespillerne ved Dagmarteatret. I 1910–12 var han direktør for et teaterselskap, som turnerte rundt om i Danmark, og ble så ble han igjen ansatt ved Dagmarteatret i 1912–14 og ved Alexandrateatret i 1914–17. I perioden 1917–50 var han ansatt ved Det kongelige Teater. Han arbeidet som frilanser i sine siste år.
Henrik Malberg var en typisk teaterskuespiller og mottok i den egenskap en mengde hedersbevisninger. Han debuterte som filmskuespiller i 1910 i stumfilmen Dorian Grays portræt, men medvirket for øvrig i langt færre filmer enn sin yngre bror. Han var medforfatter til skuespillene Bolettes Brudefærd (med Orla Bock) og Gamle Postgaard (med Axel Frische).
Bjarne Rabben
Bjarne Rabben (født 19. juni 1907 i Ålesund, død 4. juli 2003 i Herøy i Møre og Romsdal) var en norsk forfatter, lokalhistoriker, lyriker, politiker, salmedikter og talsmann for avholdssaken.
Rabben ble født utenfor ekteskap og hadde oddsene mot seg. Av skolegang hadde han bare folkehøgskole og småbrukerskole. Men han kom til fosterforeldre på Moltustranda i Herøy og ble boende der resten av livet. 15 år gammel fikk han et dikt på trykk i Sunnmørsposten. Ikke lenge etter finner man også dikt og noveller av ham i Gula Tidend og For Bygd og By. Han gav ut diktsamlinger, romanen I Skarvågen (1941), flere salmer og annet skjønnlitterært stoff. Også mange av diktene hans er tonesatte. Rabben engasjerte seg sterkt for avholdssaken og reiste mye rundt i losjer og avholdsforeninger. I 1952 gav han ut  Kjeld Andersen og den fyrste norske fråhaldsrørsla, og han var reisesekretær for International Organisation of Good Templars (IOGT) og Det Norske Totalavholdsselskap i 37 år.
Det viktigste arbeidet til Bjarne Rabben var som lokalhistoriker og skribent av lokalhistorisk litteratur. Han gav ut totalt 8 bind av Herøysoga, fullførte og utvidet Jakob Bjørlykke og Ola Lisets gårdshistorie for Sande og Rovde og gav ut Folk ved havet, fiskersoga for Sunnmøre og Romsdal i tre bind. I tillegg til dette gav Rabben ut flere andre lokalhistoriske bøker og skrev mye i tidsskrifter og blader. Han var flere år formann i Sunnmøre Historielag. Han var òg drivkraften bak historielaget Herøy Sogelag, som ble stiftet i 1936. Der han var formann i 36 år, fram til 1972. Han redigerte også årsskriftet til historielaget i femti år. Da Rabben og kona flyttet til aldersbolig, gav han hele det lokalhistoriske tilfanget sitt til Herøy sogelag, slik at det ble tatt vare på og tilgjengelig for framtidig forsking.
Bjarne Rabben fikk Kongens fortjenstmedalje i både sølv og gull. I tillegg fikk han Herøy kommune sin kulturpris og en rekke andre priser. I 2004 ble det avduket en byste laget av Ola Stavseng på Herøy gard, der Rabbens skrivestue er satt opp igjen.
Dmitrij Fofonov
Dmitrij Fofonov (kasakhisk: Дмитрий Фофонов; født 15. august 1976 i Almaty) er en tidligere profesjonell kasakhstansk landeveissyklist.
Den 27. juli 2008 (siste dagen i Tour de France) ble han tatt for doping (heptaminol). Det skal ha vært etter den 18. etappen mellom Bourg d'Oisans og St. Etienne at testen ble foretatt. Fofonov selv sier at han kjøpte noe på internett uten å fortelle om det til lagets medisinske apparat. Han fikk tre måneders utestengelse.
Etter å ha avsluttet sin aktive karriere i 2012 har han fortsatt i Astana som sportsdirektør.
1232 Cortusa
1232 Cortusa er en hovedbelteasteroide. Den ble oppdaget 10. oktober 1931 av Karl Wilhelm Reinmuth ved Landessternwarte Heidelberg-Königstuhl i Heidelberg.
Den franske republikanske kalender
Innført 1793
Kalenderens utgangspunkt var 22. september 1792, den dag republikken ble innført. Denne dato ble kalt ''1. vendémiaire år I''.
Kalenderen ble innført ved et edikt 5. oktober 1793 og var offisielt gjeldende frem til 1. januar 1806, da den ble avskaffet ved et påbud gitt 9. september 1805. Den var altså i bruk i drøyt tolv år.
Den ble imidlertid tatt i bruk igjen av den kortvarige Pariskommunen, 6. – 23. mai 1871 (16 Floréal – 3 Prairial An LXXIX).
Inndeling
Man tok også i bruk desimaldøgn, som gjorde at ett døgn ble delt inn i 10 timer, med hver time delt inn i 100 minutter, hvert minutt delt inn i 100 sekunder, og så videre.
Året bestod også av fire kvartaler, ett for hver årstid, høst, vinter, vår og sommer, slik:
Chen Hao
Chen Hao (kinesisk: 陈好; pinyin: Chén Hǎo, født 9. desember 1979 i Qingdao i provinsen Shandong i Folkerepublikken Kina) er en kinesisk skuespillerinne, fotomodell og sangerinne.
Liste over Færøyenes samferdselsministre
Samferdselsministeren (færøysk: landsstýrismaðurin í samferðslumálum) er medlem av Færøyenes regjering og sjef for Samferdselsdepartementet. Etter innføringen av departementsstrukturen i 1998 var samferdselssaker tillagt Innenriksdepartementet fra 2004 til 2013, deretter Næringsdepartementet frem til 2015. Samferdselsdepartementet ble opprettet i 2015. I 2019 ble samferdselssaker overført til Finansdepartementet.
Minister og sjef for Samferdselsdepartementet:
EM i ishockey for menn 1914
EM i ishockey for menn 1914 var det femte europamesterskapet for landslag i ishockey som ble arrangert av Det internasjonale ishockeyforbundet (LIHG, i dag IIHF). Mesterskapet ble arrangert i Tyskland for tredje gang og kampene ble spilt i Berlin fra 25. til 27. februar 1914. Tre lag deltok og det ble spilt en enkeltserie der alle lagene møttes en gang. Belgia var regjerende europamestere. Det var den siste turneringen som ble arrangert innen første verdenskrig.
Böhmen vant sin andre EM-tittel, Tyskland tok sølv og Belgia tok bronse.
Tilmeldte lag
Frankrike (som boikottet EM), Storbritannia og Østerrike valgte ikke å delta i turneringen. Dermed var det opprinnelig tilmeldt fire lag i turneringen: Belgia, Böhmen, Sveits og Tyskland. Det sveitsiske laget nådde imidlertid ikke toget til Berlin og da kun fire spillere hadde nådd Berlin på turneringens andre dag ble det sveitsiske laget diskvalifisert.
Treningskamper
Etter at det sveitiske laget ble diskvalifisert spilte de to treningskamper mot Böhmen og Tyskland supplert med spillerne Erich Hohndorf, Emmerich Rath og Nils «Nisse» Molander fra Berliner Schlittschuh-Club.
Sluttplassering
Turneringens sluttplassering:
Toppscorere
Kilde: Ice-Hockey-Stat.com
Strømselva
Strømselva er elva fra Øymarksjøen til Ara i Haldenvassdraget. Elva er regulert ved innløpet i Ara med Strømsfoss sluser. Elva er dermed farbar med båt. Ved Strømsfoss er det også et kraftverk, som utnytter en 2,5 meters fallhøyde.
Hitra Frøya Fastlandssamband
Hitra Frøya Fastlandssamband AS (HFF) ble etablert 23. september 1986 for å kreve inn bompenger som en del av finansieringen av fastlandsforbindelsen mellom Hitra-fastlandet, Hitra-Frøya og Hitra-Fjellværøya. De tre vegsambandene var alle opprinnelig bilfergesamband.
Strømselva
Elva hadde tidligere en god bestand av edelkreps, men denne er gått tapt på grunn av krepsepest.
Hitra Frøya Fastlandssamband
Selskapet eies av det offentlige og private. Sør-Trøndelag fylkeskommune er største eier med 23 prosent. Private aksjonærer eier 43 prosent.
Første søknad om forhåndsinnkreving av bompenger ble sendt i 1986, men denne ble ikke akseptert i frykt for at dette skulle binde Stortinget opp til et bestemt vedtak før saken i var realitetsbehandlet.
1. februar 2003 ble bomstasjonene på Ansnes og Dolmøya lagt ned og ut bompengeperioden innkreves det bare bompenger Sandstad bomstasjon på Hitra-siden av Hitratunnelen. Dette fortsatte fram til 20. februar 2010, da også den siste bomstasjonen ble stengt. Etter planene skulle prosjektet være nedbetalt 1. januar 2012.
Årsaken til den forserte nedbetalingen skyldes i hovedsak bedre økonomi i bompengeselskapet grunnet økt trafikk.
Trygve Bjerkrheim
Trygve Alvgeir Bjerkrheim (født 26. august 1904 i Bjerkreim, død 27. februar 2001 i Oslo) var en norsk redaktør, forkynner, lærer og dikter. Han ble født i Bjerkreim i Rogaland, men flyttet med familien til Løken i Høland som liten og vokste opp der. Bjerkrheim utdannet seg til cand. theol. ved Menighetsfakultetet i Oslo i 1930. Deretter arbeidet han som lærer ved Fjellhaug fram til 1936, men fortsatte som timelærer til 1970. Fra 1936 til 1970 var han redaktør for bladet Utsyn (som het Kineseren da han ble ansatt), og som er hovedorgan for Norsk Luthersk Misjonssamband. Han var en av grunnleggerne og lederne av Norea Radio.
Biografi
Som forfatter har han skrevet omtrent 15,000 dikt og sanger som finnes i nær alle kristne sang- og salmebøker i Norge. Han gav ut over 30 bøker og ledet og arbeidet med å oversette en ny utgave av Det nye testamentet (Acta-utgaven). Han oversatte også tekster fra engelsk til norsk, og flere av hans sanger på norsk er oversatt til andre språk.
Det ble sagt at han skrev minst ett vers eller dikt hver dag for å holde dikterevnen levende. Mye av dette endte nok i papirkurven, men en del lever videre. Han brukte også i alle år fyllepenn med grønt blekk når han skrev. Da han var gjest i underholdningsprogramet Æres den som æres bør med Knut Bjørnsen, fikk han overrakt et blekkhus med grønt blekk – slikt blekk var nemlig nesten ikke å oppdrive lenger, og den gamle skalden ble synlig rørt over gaven. Det ble han også over Sigvart Dagslands framføring av hans sang «De foldede hender» («Det er makt i de foldede hender») i samme program.
Da Bjerkreim kommune ved overgangen til år 2000 skulle kåre "Århundrets Bjerkreimbu", ble det Trygve Bjerkrheim som vant. Premien, et maleri, henger i dag i Bjerkreim kommunehus. I 1989 vart han tildelt Bjerkreim kommunes Kulturpris.
Nordre Høland Bygdekvinnelag reiste i 2005 en bauta på Løken gamle kirkegård til Bjerkrheims minne. Monumentet, et bronserelieff av Bjerkrheim, en sol og et kors, med teksten «Han tek ikkje glansen av livet. Reist av venner.» er laget av Lise Amundsen.
1233 Kobresia
1233 Kobresia er en hovedbelteasteroide. Den ble oppdaget 10. oktober 1931 av Karl Wilhelm Reinmuth ved Landessternwarte Heidelberg-Königstuhl i Heidelberg.
Institut polytechnique des sciences avancées
Institut polytechnique des sciences avancées, også kjent som IPSA, er en fransk teknisk høyskole, med beliggenheter i Ivry-sur-Seine, Lyon, Marseille og Toulouse. Skolen ble grunnlagt i 1961. Den er en del av IONIS Education Group.
Historie
Institut polytechnique des sciences appliquées ble opprettet i 1961 av Michel Cazin, Maurice Pradier og Paul Lefort, tre ingeniører som kom fra luftfartssektoren og slo seg ned i Paris. I 2001 ble navnet endret til Institut polytechnique des sciences avancées. I 2007 åpnet det et datterselskap i Toulouse, skjermet fra den viktige luftfartsindustrien i området.
Siden 2017 har skolen også tilbudt en Bachelor of Aeronautics og en sommerskole.
Basketball under Sommer-OL 1988
Basketball var med som olympisk øvelse for tolvte gang under OL-1988 i Seoul. Det var en turnering for menn og en for kvinner. Kampene ble avviklet mellom 18. og 30. september. Sovjetunionen beseiret Jugoslavia i herrefinalen med 76-63 og ble olympiske mestere i basketball for andre gang. I kvinnenes finale vant USA med 77-70 over Jugoslavia og ble olympiske mesterne for andre gang.
Skattum
Skattum (Skatum) er en gard i Nordlia i Østre Toten (gnr. 135). Garden har i perioder vært delt i to bruk, men sia 1965 har den igjen vært drevet som én eiendom. Skattum har ca. 230 mål dyrka jord og 200 mål beite og skau. Foruten Breili er Skattum den eneste gjenværende garden i Nordlia med mjølkeproduksjon (2007).
I boka Om Husfliden i Norge (1867/68) roser samfunnsforskeren Eilert Sundt bonden på Skattum, Ole. Sammen med en tjenestegutt gjorde Ole Skattum over 1000 dusin treskjeer i året, og salget av disse var ei god attåtnæring til en såpass liten gard som Skattum.
Ole Skattums ene sønn, Haagen, var for øvrig en av de første som begynte handelsvirksomhet på Gjøvik. Han ble også ordfører i byen. Etterkommerne driver fortsatt handel på Gjøvik, blant annet byggevarehuset Byggmakker Skattum. Den gamle Skattumgården er brent ned, men det er bygd opp igjen en ny forretningsgård med samme navn.
Fredrik II av Baden
Fredrik II av Baden, født 9. juli 1857 i Karlsruhe, død 9. august 1928 i Badenweieler, var storhertug av Baden i perioden 1907-1918. Han var sønn av Fredrik I av Baden og Louise av Preussen.
Fredrik II ble innsatt som storhertug etter sin fars død 28. september 1907, og regjerte der til han ble tvunget til å abdisere 22. november 1918 i forbindelse med novemberrevolusjonen. Han flyttet så til Mainau, som han fikk beholde.
Fredrik II ble gift 20. september 1885 med Hilda av Nassau, datter av Adolf av Nassau. Ekteskapet var barnløst.
Fredrik II fikk Serafimerordenen i 1908 av sin svoger Gustav V av Sverige. Han fikk som arvestorhertug 27. september 1891 tildelt storkors av St. Olavs Orden.
Studentenes og Akademikernes Internasjonale Hjelpefond
Studentenes og Akademikernes Internasjonale Hjelpefond (SAIH) er en norsk organisasjon som ble dannet 18. november 1961. Organisasjonens motto er «Utdanning for frigjøring» og arbeider med utdanning som bistand. Sentralt i arbeidet er støtte til høyere utdanning, men også sivilsamfunnsorganisasjoner som jobber for LHBT, likestilling, urbefolkning, og HIV-positives rettigheter.
Virksomhet
SAIH var en av de første organisasjonene i Norge som engasjerte seg i kampen mot apartheid og offentlig kritiserte regimet i Sør-Afrika. Gjennom mange tiår støttet SAIH utdanningsprosjekter i Sør-Afrika, og har fortsatt arbeidet etter apartheids fall. Nå er fokuset på utdanning for sivilsamfunnsorganisasjoner som jobber for kvinners-, HIV positive- og LHTBI personers rettigheter.
Organisasjonen finansieres i stor grad av studenter og akademikere i Norge gjennom «tierordningen». Når studentene betaler semesteravgiften kan de velge å betale 10 til 40 kroner til SAIH. Det er opp til de lokale studentdemokratiene ved utdanningsinstitusjonene å avgjøre om og hvor mye studentene skal få muligheten til å bidra til SAIH gjennom semesteravgiften. Ansatte ved høyere utdanningsinstitusjoner som er medlem i SAIH kan starte en automatisk innbetalingsordning til organisasjonen gjennom lønnsslippen. I tillegg til en rekke utdanningsinstitusjoner er organisasjoner som Akademikerne, Unio, Fellesorganisasjonen, Forskerforbundet, Norsk Studentorganisasjon, Norsk Tjenestemannslag, Samfunnsviterne og Utdanningsforbundet medlem i SAIH. Organisasjonens arbeid er tredelt mellom bistand i sør og informasjonsarbeid og politisk påvirkning i Norge.
SAIH har prosjekter i syv land: Sør-Afrika, Zimbabwe, Zambia, Colombia, Nicaragua, Bolivia og Myanmar.
På årsmøtet i 2018 vedtok SAIH en resolusjon om «avkolonisering av høyere utdanning». Dette valget av ideologisk ståsted har vakt kritikk.
Prasutagus
Prasutagus var en konge av den britonske stammen kalt for ikenere på 100-tallet e.Kr. og som var bosatt i det området av England som nå kalles for Norfolk. Han er best kjent som ektemann av Boudicca, opprørsdronningen som ledet ikenerne i et voldsomt opprør mot romerne etter hans død.
Bagrunn
Prasutagus kan ha vært en av elleve konger som overga seg til keiser Claudius som følge av den romerske erobringen av Britannia i 43, eller han kan ha vært innsatt som en klientkonge som følge at ikenerne nektet å la seg avvæpne, gjorde opprør og ble beseiret i 47. Som en alliert av Roma fikk hans stamme lov til å eksistere i navnet uavhengig, og for å sikre seg fortsatt romersk velvilje navnga Prasutagus den romerske keiseren som med-arving til hans rike sammen med sine to døtre. Tacitus sier at han levde et langt og framgangsrikt liv, men da han døde overså romerne hans testamente og overtok hans riket. De fratok adelen deres landeiendommer og plyndret riket. For å ydmyke ikenerne ekstra lot romerne hans enke Boudicca bli pisket og voldtok hans to døtre. Samtidig innkrevde romerske finansmenn sine lån. Alt dette opprørte ikenerne og det førte til et storstilt opprør som også involverte nabostammene, ledet av Boudicca, i år 60 eller 61.
Sture Sivertsen
Sture Sivertsen (født 16. april 1966 i Levanger) er en norsk tidligere langrennsløper. Han debuterte i verdenscupen i 1990 i Örnsköldsvik, der ble han nummer åtte. Hans første pallplassering i verdenscupen kom i Oslo i 1991 med tredjeplass på 50 km. Hans siste pallplassering i verdenscupen kom i Falun i 1994.
Karriere
Sture Sivertsen gikk på Idrettslinjen ved Verdal Gymnasium fra 1982 til 1985.
Han ble verdensmester på 10 km under VM 1993 i Falun, og var i tillegg med på å vinne stafettgull. Han har også VM-gull i stafett fra Thunder Bay 1995 og Trondheim 1997.
Under OL 1994 på Lillehammer tok han bronse på 50 km. Han har i tillegg stafettgull og -sølv fra OL, sølv fra 1994 og gull fra Nagano 1998.
Sture Sivertsen har 3 norgesmesterskap i langrenn.
I 1993 ble han tildelt Olavstatuetten.
Sture Sivertsen er pr idag bonde på farsgården sin i Leirådalen, Verdal.
Kanadalo
Kanadalo (vitenskapelig navn Pluvialis dominica) er en fugl i lofamilien.
Camp Lazlo
Camp Lazlo er en amerikansk animasjonsserie skapt av Joe Murray. Den etterfugte hans avsluttede serie Rockos moderne liv. Interessant nok sendes Rockos moderne liv på Nickelodeon, mens Camp Lazlo sendes på Cartoon Network. Den dubbede pilotepisoden ble sendt 6. januar 2006, og for øyeblikket sendes første, andre, tredje, fjerde og femte sesong i Norge.
Handling
Den mest forklarende strofen må være den innledende sangen: «Hør etter speidere, hør etter speidere, det er tid for Camp Lazlo. To små speidere fikk en venn, og navnet hans var Lazlo. L-A-Z-L-O, L-A-Z-L-O, L-A-Z-L-O, og navnet hans var Lazlo. Så dro alle tre på leir, og snudde den på hodet. L-A-Z-L-O, L-A-Z-L-O, L-A-Z-L-O, og navnet hans var Lazlo». Handlingen utspiller seg hos bønnespeiderne (kun gutter) i Kidneyleiren og den nærmeste byen «Stikkestad». Lazlo er en ape, som omflankes av vennene Raj, en elefant og Clam, et neshorn. De driver som oftest speiderføreren Algonquin C. Lumpus (i serien bare kalt Lumpus) og hans assistent Slinkman til vanvidd. Lazlo, Raj og Clam bor i Gélehytta. Nærmeste nabo til bønnespeiderne er ekornspeiderne (kun jenter) under ledelse av speiderleder Jane Doe som holder til på Eikenøttsletten.
Figurer
Lazlo er en orange ape med den største fantasien i hele leiren. Når han leker henger som oftest Raj og Clam med. Et eksempel er «Ingentingklubben» hvor Lazlo blir utestengt av den «kuleste» klubben (som alle tror fram til det viser seg at det er «Anti-Lazlo-Klubben»). Imens har Lazlo laget en egen klubb hvor alt, også maten er lek. Likevel følger alle med. Han viser ikke tegn til forelskelse (Patsy er forelsket i ham), foruten i «Det er ingen piknik» hvor han alene i konglesittingkonkurransen virker synlig forelsket i nettopp Patsy.
Raj er en indisk elefant med indisk aksent som bor sammen med Lazlo og Clam i Geléhytta. Raj er den mest forsiktige av de tre. I «Marshmallow Jones» får vi vite at Raj er en «marshmallowmann» fordi han elsker marshmallows. Han brukte også regulering.
Lumpus er en egoistisk og grådig elg som egentlig hadde lyst til å bli general, men som ble speiderleder. Dermed må han bli på Kidneyleiren hele året rundt. Han vil gjøre alt for å komme seg vekk. Dette vises i episoden «Vidunderspeideren Clam», hvor Lumpus finner ut at en av speiderne er et geni. Han ser dette som en sjanse til «å komme bort fra dette hølet» som han selv sier. Assistenten hans er Slinkman.
Slinkman er en banansnegle helt uten ryggrad. Han er den lydige, oppriktige speiderlederens assistent. I «Racerkjør» sier Lumpus: «Skaff deg en hobby, Slinkman». Slinkman svarer da: «Tenk for at jeg har en hobby». Han setter seg så ned og simulerer racerbilkjøring mens han leser racerbilblader.
Edward er et nebbdyr som hater Lazlo. I «Ingentingklubben» lager han klubben «Anti-Lazlo-Klubben» hvor alle «hater» Lazlo. Det er også han som trekker ned buksene på alle i leiren i «Ned med buksene». Dessuten er han den yngste speideren i leiren som ble avslørt i «Filmkveld».
Samson, også skrevet Sampson, er et overfølsomt marsvin som har en «meget følsom nese». Han er veldig ryddig og hater alt som er skittent. Samson er også en ivrig merkebytter, som vist i «Ned med buksene».
Patsy er en mungo som holder til sammen med Nina og Gretchen på Eikenøttsletten. Hun er forelsket i Lazlo uten at Lazlo er spesielt kjærlighetsfull tilbake. I «Slangeøye» får vi vite at hun er en dårlig slangejeger til forskjell fra mungoenes natur.
I tillegg finnes en rekke bifigurer, blant andre: Kokken McMüsli (geit), Kommandant Hoo Haa (bøffel), Dave og Ping Pong (lomer), Chip og Skip (gjødselbiller), Nina (sjiraff), Gretchen (alligator), Jane Doe (hjort, speiderleder hos ekornspeiderne), Frøken Mucus (ku), Lemmings (lemen), Milt (flodhest), Harrold (hvalross), Chuck (gris), Norman (geit) og Gordon (bjørn).
Nunatak
En nunatak (fra grønlandsk: nunataq) er et fjell som stikker opp gjennom en isbre. Nunataken er ikke dekket av is fordi snøen blåser av fjellet slik at det er snøfritt hver sommer. Rundt nunataken kan isen være flere hundre meter tykk. Jostedalsbreen har flere nunataker, hvor Lodalskåpa er den høyeste og mest kjente.
I Jotunheimen blir en nunatak ofte kalt breahest eller brehest, og har navn etter den isbreen som omgir toppen. Flere av de høyeste toppene i Norge er brehester, for eksempel Veobreahesten (2 185 moh.), Svellnosbreahesten (2 181 moh.), Nørdre Hellstugubreahesten (2 136 moh.), Søre Hellstugubreahesten (2 120 moh.) og Grotbreahesten (2 018 moh.).
Den såkalte overvintringsteorien hevder at nunataker som stakk opp av iskappen som dekket Norge, fungerte som refugier for enkelte fjellplanter. Det vil si de at fant et tilfluktssted på nunatakene fram til neste varmeperiode. Det er også mulig at enkelte små pattedyr, slik som lemen, kan ha overlevd istiden på nunatakene.
Dødsstraff
Nesten alle samfunn har gjennom historien praktisert dødsstraff. De vanligste forbrytelsene som har vært knyttet til dødsstraff opp gjennom historien er mord, voldtekt og grov vold. Opposisjon til makthaverne og blasfemi er også blitt straffet med dødsstraff en rekke steder. Mord har vært knyttet til dødsstraff i så lang tid som menneskenes ulike samfunn har hatt regler om hva som er riktig og hva som er galt. I bibelsk tid var dødsstraff ved steining vanlig ved helligbrøde, det vil si brudd på religiøse tabuer. I Norge var landsforræderi i krigstid knyttet til dødsstraff frem til 1979. De forskjellige henrettelsesmetodene som har vært, og er, i bruk finnes i listen over henrettelsesmetoder.
Historie
Henrettelser, både av kriminelle og av politiske motstandere, har blitt brukt av nesten alle samfunn. Det har blitt brukt både for å straffe kriminalitet og for å undertrykke politisk opposisjon. I de fleste land som praktiserer dødsstraff er det kun benyttet for å straffe drap, spionasje, forræderi, eller som en del av militærretten. I noen land medfører også seksuelle forbrytelser, som for eksempel voldtekt, hor, incest og sodomi, dødsstraff, og religiøse forbrytelser som frafall fra islam (formell forsakelse av statsreligionen) kan straffes med døden. I mange land som benytter dødsstraff er smugling av illegale rusmidler også en forbrytelse som kan medføre dødsstraff. I Kina blir menneskehandel og alvorlige tilfeller av korrupsjon straffet med dødsstraff. I militære styrker over hele verden har militære domstoler avsagt dødsdommer for lovbrudd som desertering, ulydighet og mytteri. De fleste historiske nedtegnelser og ulike primitive stammepraksiser tilsier at dødsstraff har vært en del av rettssystemet langt tilbake.
Alvorlige historiske straffer inkluderer steile og hjul, henrettelse ved ihjelkoking, flåing, sakte oppskjæring, korsfestelse, spidding, steining, henrettelse ved brenning, lemlesting, saging og halshugging.
Motstanden mot dødsstraff er også et historisk fenomen. For eksempel fremsatte Cesare Beccaria en rekke argumenter mot straffeformen i sitt verk Dei delitti e delle pene («Om forbrytelser og om straff») i 1764. I dette verket tok han avstand fra tortur og henrettelser, og la noe av grunnlaget for studiet av straffeformer.
Dødsstraff i Bibelen
Det nye testamente opprettholder øvrighetens fullmakt til å idømme dødsstraff (Matt. 5:21, Matt. 26:52, Joh. 19:10f, Rom. 13:1ff). Loven om å drepe personer som bruker «onde ord» om foreldre blir gjentatt (Matteus 15:4, Markus 7:10). Det viktigste motivet synes å være dødsstraffens funksjon som «skrekk for den onde gjerning». Som en konsekvens slår den augsburgske bekjennelse fast at dødsstraff er akseptabelt. Dødsstraff var alminnelig akseptert helt frem til opplysningstiden.
Dødsstraff i verden
Dødsstraff er avskaffet i de fleste europeiske land, men praktiseres stadig i mange utviklingsland samt i USA og Japan. De første landene som avskaffet dødsstraff i sine konstitusjoner var Tyskland og Costa Rica, i 1949. Den tyske delstaten Hessen har riktignok formelt hjemmel for dødsstraff i sitt lovverk, men hjemmelen har ikke vært i bruk på mange tiår. Tysklands føderale grunnlov forbyr dødsstraff. I 2021 hadde 106 forbud mot dødsstraff, 8 land tillot under spesielle omstendigheter som krig, 28 hadde dødsstraff, men uten å gjennomføre noen henrettelser de 10 foregående år, og 56 hadde dødsstraff og gjennomførte henrettelser.
Den 13. august 1964 skjedde de to siste henrettelsene i Storbritannia, da to dødsdømte personer ble hengt; deretter ble det innført en femårig prøvestans på dødsstraff. Prøvestansen ble gjort permanent i 1969. Frem til 1998 ga imidlertid loven adgang til å idømme dødsstraff for høyforræderi i krigs- og fredstid. Da ble den siste fungerende galgen, som sto i Wandsworth-fengslet i London, demontert og fjernet.
I 1975 fant de siste henrettelsene sted (ved skyting) i Spania, tre år før dødsstraff ble opphevet ved lov. Det siste landet i Vest-Europa som praktiserte dødsstraff var Frankrike, der giljotinen siste gang ble brukt i 1977, den ble avskaffet fire år senere. De fleste tidligere østblokkland avskaffet dødsstraffen i årene etter kommunismens sammenbrudd; den eneste europeiske staten som fortsatt praktiserer dødsstraff er Belarus.
I perioden august 2013 til juni 2016 henrettet Vietnam 429 fanger, noe som plasserer landet på tredjeplass over land etter antall henrettede. I samme periode henrettet Iran 2,315 personer, mens Kina er på første plass med flere tusen henrettede ifølge The Economist. Pakistan er på fjerde plass med nær 400 henrettede og Saudi-Arabia hadde omkring 350 henrettede ifølge anslagene. USA er på syvende plass med knapt 100 henrettede på disse 3 årene. I 2016 ble i alt minst 1032 personer henrettet i verden ifølge det Amnesty International har dokumentert, de faktiske tallene antas å være mye høyere fordi mange land ikke offentliggjør tall. Menneskerettsorganisajonen Hui Dua Foundation i USA anslo i 2011 at Kina henretter 5,000 hvert år. Henrettelsene i Kina skjer som regel ved giftsprøyte eller nakkeskudd. I Kina kan korrupsjon, bestikkelse, underslag, svindel, handel av illegale rusmidler, og omfattende tyveri føre til dødsstraff.
Dødsstraff i USA
27 av de 50 amerikanske delstatene praktiserte dødsstraff i 2021, og hver delstat har egne lover når det gjelder praktisering av dødsstraff. USA har alltid praktisert dødsstraff, bortsett fra i en periode mellom 1967 og 1976. 1,047 personer har blitt henrettet siden 1976 (pr. 21. september 2006). Totalt var det i 2006 3,366 personer på dødscelle i USA. Kina, Iran, Irak og Saudi-Arabia henretter flere innsatte enn USA. Henrettelse av ungdomsforbrytere, som var under 18 år i gjerningsøyeblikket, ble i 2005 erklært grunnlovsstridig av USAs høyesterett, og kan derfor ikke lenger praktiseres etter statlige lover.
I 2015 ble det henrettet 28 personer i USA, det laveste antallet på 24 år. Det høyeste antallet var i 1999 med 98 henrettede etter et stigning fra nær null rundt 1980. Etter 2000 har antallet falt til 17 i 2020.
2. juli 2021 ble det innført pause i føderale henrettelser mens praksisen gjennomgås. USAs justisminister Merrick Garland uttalte at det særlig i tilfeller med dødsstraff er viktig å sikre at de dømtes grunnlovsfestede rettigheter blir respektert, og at de får en human og rettferdig behandling. Siden delstatene er individuelle stater med egen lovgivning, har denne føderale pausen likevel ikke hindret delstatene med egne bestemmelser om henrettelser i å fortsette praksisen.
Dødsstraff i Kina
Frem til nå har dødsstraff kunnet ilegges av en rekke ulike domstoler i Kina, uten ankerett til Høyesterett. Slik ankerett var ment å skulle innføres fra årsskiftet 2006/2007, men et tilsvarende vedtak ble også gjort i 1979, 1996/1997, uten at det førte til noe mer.
Dødsstraff i Japan
Dødsstraff har vært en del av det japanske straffesystemet i århundrer. I dagens straffelov kan tolv forbrytelser straffes med døden, men i praksis er det kun to av disse, mord og ran som forårsaker dødsfall, som har ført til dødsstraff siden 2. verdenskrig.
Den eneste lovlige henrettelsesmetoden er henging. Japan har ikke gjort noen nevneverdige endringer i sin henrettelsesmetode siden 1873, da en ny type galge ble produsert etter et mislykket hengingsforsøk.
Alle henrettelsesordrer må signeres av justisministeren personlig.
Antallet henrettede hvert år er lavt sammenlignet med USA og Kina. De siste 20 årene har det vært fire henrettelser i snitt hvert år, med 0 og 15 som ytterpunkter i henholdsvis 2011 og 2008.
Alderen på dødsdømte ligger mellom 26 og 85, og tiden fra dom til fullbyrdelse av straffen ligger mellom rundt 3 og 30 år. Det store flertallet av dødsdømte er menn, kun fire kvinner er blitt henrettet siden 1950.
Dødsdømte fanger blir informert om sin egen henrettelse kun timer før den finner sted, og både denne og annen praksis rundt henrettelser og livet til de dødsdømte fangene i fengsel har ført til internasjonal kritikk.
85,6 prosent av japanere er for dødsstraff, ifølge en statlig undersøkelse fra 2010.
Dødsstraff i Øst-Tyskland
I 1981 forekom den siste henrettelsen i Øst-Tyskland, som opphevet dødsstraffen i 1987. Omkring 170 ble henrettet i Øst-Tyskland, av disse 52 i politiske saker, 64 i oppgjøret etter Hitlers regime og 44 for annen kriminalitet. Det totale antallet er likevel usikkert og kan være dobbelt så høyt. Historikeren Günther Buch anslår at omkring 200 medlemmer av Stasi ble henrettet, blant annet for fluktforsøk. I det sentrale henrettelsesstedet («zentrale Hinrichtungsstätte») midt i Leipzig ble 64 dødsdommer fullbyrdet mellom 1960 og 1981. Til 1968 ble giljotin brukt, deretter skjedde henrettelsen ved «overraskende nakkeskudd med pistol». Den østtyske bøddelen fikk 150 mark for hver henrettelse. Stasi-kapteinen Werner Teske ble (som den siste) henrettet 26. juni 1981 for å ha planlagt spionasje og flukt. Henrettelsen ble gjennomført i hemmelighet.
Frem til 1876
Da Grunnloven ble skrevet i 1814, var det ikke tid til å reformere strafferetten, slik at strafferetten i Christian Vs Norske Lov altså var gjeldende helt til den nye straffeloven av 1842. Det ble imidlertid bestemt at de gjeldende lovene ikke kunne stride mot følgende prinsipper i Grunnloven:
Henrettelsene på 1800-tallet ble utført offentlig med et publikum på opptil fem tusen. En prest var til stede og «Fader vår» ble fremsagt av prest, med mulighet for den dømte til å stemme i, mens halshuggingen ble utført.
1876–1979
Fra 1876 frem til andre verdenskrig ble det ikke avsagt noen dødsdommer i Norge som ble fullbyrdet. Under krigen avsa den tyske okkupasjonsmakten rundt 300 dødsdommer mot nordmenn, og omtrent 400 ble henrettet. Etter krigen ble 72 personer i Norge dømt til døden i det norske landssvikoppgjøret. 35 fikk omgjort straffen, men 25 nordmenn ble henrettet. En av dem var Vidkun Quisling, som med okkupantenes tillatelse hadde erklært seg som statsminister i Norge i krigsårene. I tillegg ble tolv andre, i hovedsak tyskere, dømt og henrettet for krigsforbrytelser. De fleste av disse henrettelsene ble utført ved skyting. En av de dødsdømte, Erich Hoffmann, ble fraktet til Tyskland og hengt i et tysk fengsel. Ragnar Skancke var den siste som ble henrettet i Norge, etter dom i landssvikoppgjøret. Dette skjedde 28. august 1948.
I juni 1945 stemte bare seks stortingsrepresentanter mot dødsstraff. I desember 1947 var det 13 som stemte mot, og i 1948 stemte 43 mot. Støtten til dødsstraff vedvarte mye lenger i Ap og NKP enn i borgerlige partier.
Stortinget opphevet 15. desember 1950 hjemmelen for å idømme dødsstraff i fredstid. Den 8. juli 1979 vedtok Stortinget å oppheve hjemmelen for å idømme dødsstraff for krigsforbrytelser og landssvik, ved endring av den militære straffeloven. Den 16. oktober 2003 traff Stortinget enstemmig vedtak om å forby dødsstraff i Norge for all fremtid.
Andre land med dødsstraff
Cuba har dødsstraff og vel 200 har blitt henrettet etter at Fidel Castro kom til makten i 1959. Ingen har blitt henrettet siden 2003.
Myanmar har dødsstraff for opposisjonell virksomhet.
Somaliland har dødsstraff for drap. Dødsstraffen kan bli fullbyrdet ved skyting.
Sri Lanka har praktisert dødsstraff.
Huset Balliol
Huset Balliol var et skotsk fyrstehus i det 13. og 14. århundre. To medlemmer av huset var konger av Skottland:
Akron
Akron er en amerikansk by og administrasjonssentrum i fylket Summit County i delstaten Ohio i USA. Byen ligger mellom Cleveland i nord og Canton i sør. Den ligger nordøst i Ohio ved Cuyahoga-elva ca. 100 km vest for grensa til Pennsylvania. Akron hadde 199,079 innbyggere i 2010 ifølge United States Census Bureau.
Sørøst for byen ligger Akron–Canton lufthavn.
1235 Schorria
1235 Schorria er en Mars-kryssende asteroide. Den ble oppdaget 18. oktober 1931 av Karl Wilhelm Reinmuth ved Landessternwarte Heidelberg-Königstuhl i Heidelberg.
Jérôme Pineau
Jérôme Pineau (født 2. januar 1980 i Mont-Saint-Aignan) er en fransk, tidligere profesjonell landeveissyklist.
Lodalskåpa
Lodalskåpa er et fjell på grensen mellom Stryn og Luster kommuner i Vestland. Det er en nunatak på Jostedalsbreen, og har en høyde på 2 083 meter over havet. Lodalskåpa er Breheimens nest høyeste topp etter Tverrådalskyrkja, og er det høyeste punktet i Stryn. Lodalskåpa og Brenibba er de to eneste fjellene over 2 000 meter på Jostedalsbreen.
Den utvilsomt vanligste adkomsten er fra Bødalssetra i Bødalen på vestsiden av Jostedalsbreen. innerst i Bødalen ved sørenden av Lovatnet ved Loen. I 1844 besteg Gabriel Rustøy Lodalskåpa, men førstebestigning kan ha skjedd allerede i 1820 av Gottfried Bohr (usikkert).
Fall Finish
Fall Finish presented by PricewaterhouseCoopers er en poengbasert konkurranse i golf som går over 11 turneringer mot sesongavslutningen på PGA-touren. I 2006 begynner den med Deutsche Bank Championship og slutter med The Tour Championship. Spillere som konkurrerer i Fall Finish mottar poeng for topp-10-plasseringer i hver turnering, som fordeles med 100 poeng til 1.-plass gradvis ned til 10 poeng for en 10.-plass. En bonus på 1 million dollar fordeles på de tre beste plasseringene i Fall Finish, der vinneren mottar 500 000 dollar.
Montana State University
Montana State University er et delstatseis universitet i Bozeman i delstaten Montana, USA, med campuser også i Billings og Havre, MT. Det ble opprettet i Bozeman i 1893, og fikk etablering med campus i Billings i 1927 og i Havre 1929.
Ved universitetet var det 18 726 studenter og 1 194 vitenskapelig ansatte i 2006, fordelt slik:
I 2006 var skolepengene i gjennomsnitt ca. US$ 5 300 for studenter folkeregistrert i Montana.
Fall Finish
Turneringene i Fall Finish spiller tradisjonelt en viktig rolle i å avgjøre hvem som får spillerett på touren i neste sesong, og for kåringer som Årets spiller og Vardon Trophy. De ledende spillerne på touren kjemper om en plassering blant de 30 beste på pengelisten og dermed en plass i The Tour Championship. Andre kjemper om en plassering blant de 125 beste på pengelisten for å få spillerett til neste sesong.
Sjøbris
Tidsrom
Sjøbrisen oppstår som regel om sommeren mens solen er oppe, og gjerne et stykke ut på dagen når temperaturforskjellen mellom luften over land og luften over sjøen har bygd seg opp. Når dette skjer tidlig på sommeren og varm luft strømmer over et område med kald sjø kan dette skape adveksjonståke, som sjøbrisen så fører inn over landområder nær kysten. Om kvelden og natten, når temperaturen over land blir lavere, vil sjøbrisen vanligvis forsvinne. Kystområder nær ekvator kan ha sjøbris året rundt.